Far til Alexios avslo å ta imot tronen da Isak abdiserte. Isak ble i stedet etterfulgt av fire keisere fra andre familier mellom 1059 og 1081. Under en av disse keiserne, Romanos IV Diogenes (1067–1071) utmerket Alexios seg i kampen mot seldsjukkene. Under Mikael VII Dukas (1071–1078) og Nikeforos III Botaniates (1078–1081) var han også i tjeneste, sammen med sin eldre bror Isak, mot opprørere i Lilleasia, Trakia og i Epiros.